— З аднаго боку, мы як кафедра маладзёжнай палітыкі трымаем пад увагай нарматыўнае разуменне паняцця «моладзь». Як запісана ў нашым заканадаўстве, гэта людзі ва ўзросце ад 14 да 31 года. З іншага боку, і сярод супрацоўнікаў, і сярод слухачоў шмат тых, хто старэйшы за гэты ўзрост, але яны маюць такі неверагодны патэнцыял, што ацэньваць якасць работы з моладдзю праз прызму ўзросту ніяк нельга.